Kas sinu autol, köögikäsnal ja madratsil on midagi ühist?
Tegelikult jah! Nad kõik on valmistatud pehmest polüuretaanvahust.
Nagu ka paljud teised tooted - näiteks padi, millel sa istud, filter sinu tolmuimejas, autoistmed, sinu joogamatt, sinu jalgratta käepidemed.
Selle kasutusnimekiri on põhimõtteliselt lõputu.
Polüuretaanvaht on meie igapäevaseks mugavuseks hädavajalik.
Ilma et me seda tähelegi paneks või näeks.
Aga kuidas polüuretaanvahtu valmistatakse?
Polüuretaanvahtu valmistatakse diisotsüanaatide ja polüoolide reageerimisel.
Mõlemaid komponente valmistatakse toornaftast.
Samas võib polüoole valmistada ka taastuvatest looduslikest õlidest.
Kokkusegatuna moodustub komponentide reageerimisel vaht.
Tootmisprotsessi ajal reageerivad diisotsüanaadid ja polüoolid täielikult ega jää müüki minevasse materjali alles.
Kuigi see kõik võib tunduda lihtne, on tööstuslik vahutootmine vägagi muljetavaldav.
Keskmine tehas toodab iga-aastaselt keskmiselt 8 tuhat tonni vahtu.
Selline mass võrdub peaaegu 265 000 m3 vahuga.
See on samaväärne 96 olümpiamõõdus basseini mahuga.
Ja see on kõigest üks tehas!
Polüuretaanvahu kogutoodang Euroopa Liidus võib oma mahuga 10x täita Stade de France.
Või siis ehitamaks 9 Giza suurt püramiidi.
Kõik algab toormaterjalide kohaletoimetamisega,
mis transporditakse vedelikena tehaste mahutitesse.
Erinevad ained pumbatakse seejärel nendest mahutitest tootmisaladele suletud torusüsteemide kaudu.
Kogu protsessi kontrollitakse arvuti teel. Seega kogused määratakse täpsete valemite järgi, mis on teatud vahtute jaoks koostatud.
Tõeline tootmine saab alguse kokkusegamispuldis.
Isotsüanaadid, polüoolid, pigmendid ja teised lisaained segatakse kokku.
Segu valatakse liikuvale konveierlindile, kus see hakkab vahustuma.
Konveierlindile moodustub vahuplokk
Kuna vahutootmine on pidev protsess,võib iga moodustunud vahuplokk teoorias olla lõputu.
Lihtsustamaks vahtmaterjali edasisi tootmisprotsesse, lõigatakse plokid kuni 120m pikkusteks juppideks.
Seejärel lastakse plokkidel kuni 24h seista ja jahtuda, enne kui need transporditakse laohoonetesse.
Laohoonetes lõigatakse plokid väiksemateks, surutakse kokku, pakitakse ning saadetakse klientidele.
Vahtu võib vormida või lõigata erinevateks toodeteks.
Enamik töötlemisest on mehaaniline. Kasutades täpseid lõiketerasid võib vahtudele anda lõputult kujusid.
Kuni 120m pikkustest plokkidest võib lõigata väga täpseid õhukesi vahukihte kogu ploki ulatuses.
Lõikemasinad võimaldavad väiksemate osade lõikamist.
Vahtu võib ühtlasi siduda ka teiste materjalidega, valmistamaks kasutusvalmis tooteid - näiteks köögikäsnasid.
Loomulikult ei valmistata vaid üht tüüpi vahtusid. Tiheduse, jäikuse ja elastsuse erinevusi on lõputult.
Vahuvalmistaja ülesanne on luua sobiv vahuretsept, saavutamaks soovitud omadustega vahtu.
Kogu tootmisprotsessi vältel testitakse vahu nõuetele vastavust.
On tähtis teada, et suur osa madratsiteks ja mööblipolstriks valmistatud vahust on sertifitseeritud nime all "CertiPUR".
Tegemist on keskkonnale, tervisle ja ohutusele keskenduva vabatahtliku testimis, analüüsimis ja sertifitseerimisprogrammiga,
mille moodustas EL PU-vahu tööstus.
See keskendub ainetele, mida ei tohi vahutootmises kasutada
ning määrab osadele komponentidele piirnormid.
Nõnda võivad tarbijad olla kindlad, et ostetud tooted on kasutamiseks ohutud.
Polüuretaanvaht - mugavuseks hädavajalik!